11. सीमित आय के स्रोत होने के कारण अधिकांश ग्रामीण जनता विशेषज्ञ चिकित्सकों के बाह्य शुल्क एवं अन्य छोटे-बड़े चिकित्सा व्यय वहन करने के लीये भी असमर्थ है और सरकारी अस्पतालों में विशेषज्ञ डॉक्टर्स उपलब्ध न होने के कारण ग्रामवासी जनता स्वास्थ्य की दृष्टि से निम्न स्तर का जीवन जी रही है। इसके लिए भी यथायोग्य नीतियों का निर्धारण करना आवश्यक है। ग्रामीण क्षेत्र में दक्षतापूर्ण चिकित्सा-सेवा उपलब्ध करना एक चुनौती है। सरकारी अस्पतालों में ये सभी सुविधाएं उपलब्ध करना एक लंबी प्रक्रिया है। इसलिए इसके उपाय के रूप मेंPPP या भागीदारी द्वारा तत्काल उपाय अपेक्षित है। भूमि अधिग्रहण की अनिवार्य अधिग्रहण के रूप में कठोर नीति है, जीवन आवश्यक वस्तु अधिनियम के अनुसार कृषि उत्पादन के मूल्य पर नियंत्रण रखने की नीति है। खान पान से अधिक आवश्यक दवाइयाँ हो या जी एम सिड्स हो इन सब के लिए मूल्य नियंत्रण हेतु कोई भी नीति नहीं है। इस प्रकार हमारे देश में मृत्यु से लड़ने वाले रोगियों और किसानों के जीवन से खेलने वाली नीतियों की सच्चाई समक्ष है। अबकी बार सरकार कृषि उत्पादन के बजाए जीवनावश्यक दवाइयों के उत्पादन करने वाली कंपानीयों के मुनाफे पर अंकुश लगाने वाली नीतियाँ बनाएँ तभी सस्ती दवाईयो के वितरण हेतु “जन औषधि केंद्रों” की आवश्यकता नहीं रहेगी।